РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/179-20

25. новембар 2020. године

Б е о г р а д

ЗАПИСНИК

СА ДЕВЕТЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ

25. НОВЕМБРА 2020. ГОДИНЕ

Седница је почела у 12 часова.

Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

Седници су присуствовали чланови Одбора: Верољуб Матић, Дрaгана Баришић, Бранимир Спасић, Лука Кебара, Ивана Николић, Мирослав Кондић, Небојша Бакарец и Сандра Божић.

Седници су присуствовали заменици чланова Одбора: Соња Влаховић, заменик Дарка Лакетића, члана Одбора, Дијана Радовић, заменик Ђорђа Милићевића, члана Одбора, Жељко Томић, заменик Марине Рагуш, члана Одбора.

Седници нису присуствовали чланови Одбора: Адам Шукало, Дарко Лакетић, Ђорђе Милићевић, Угљеша Марковић, Марина Рагуш, Мира Петровић, Бранимир Јовановић и Шаип Камбери.

На предлог председника, Одбор је једногласно утврдио следећи:

Д н е в н и р е д:

1. Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини, 02 Број 013-1554/20 од 24. новембра 2020. године;

**Прва тачка дневног реда:** Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини, 02 Број 013-1554/20 од 24. новембра 2020. године

Председник Одбора је констатовао да су присутни чланови и заменици чланова Одбора примили Одлуку Републичке изборне комисије о додели мандата Марини Мирковић, Мини Китановић и Николи Кожовићу.

Председник Одбора је предложио да Одбор Народној скупштини поднесе Извештај са предлогом да Народна скупштина констатује потврђивање мандата новоизабраним народним посланицима Марини Мирковић, Мини Китановић и Николи Кожовићу.

Председник Одбора је предожио да у извештају буде одређен председник Одбора за известиоца на седници Народне скупштине.

Дискусије није било.

Одбор је на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народним посланицима Марији Лековић, Александру Шапићу и Александри Чамагић, изабраним са Изборне листе АЛЕКСАНДАР ШАПИЋ – ПОБЕДА ЗА СРБИЈУ, остала упражњена посланичка места у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народних посланика Марине Мирковић, Мине Китановић и Николе Кожовића, изабраних са Изборне листе АЛЕКСАНДАР ШАПИЋ – ПОБЕДА ЗА СРБИЈУ и утврдио да су подаци о избору народних посланика истоветни са подацима из Одлуке Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Марини Мирковић, Мини Китановић и Николи Кожовићу.

За известиоца Одбора на седници Народне скупштине одређен је др Александар Мартиновић, председник Одбора.

\*\*\*

Седница је завршена у 12,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић